paragraph_text: U 18. stoljeću su doseljenici iz Španjolske srušili zadnje ostatke utvrde u Bečkereku i sagradili žitno skladište. Stoljeće poslije zgradu su kupile gradske vlasti te ju prenamijenile u kazalište. Srpsko narodno kazalište iz Novog Sada izvodilo je sa svojom putujućom kazališnom družinom predstave u ovoj zgradi, nekoliko godina nakon osnivanja 1861. godine. Ovo je najstarija kazališna zgrada u Srbiji. Od 1946. u Zrenjaninu djeluje Narodno kazalište Toša Jovanović, prva je profesionalna kazališna ustanova u Zrenjaninu.